Acord de cooperare

privind instituire dreptului de folosinta gratuită pentru consolidarea anumitor drumuri comunale si de exploatare agricola si amplasarea de cabluri
Nr. ________ din data ________
Acest acord („Acordul”) este incheiat si semnat la data de [●] de catre si intre:

(1) STUPINA SOLAR S.R.L. cu sediul social în Mun. Constanta, strada Remus Opreanu nr. 8, LOT 2, Birou 2, Bl. A1,parter, Jud. Constanţa, înregistrată la Oficiul Registrului Comerţului de pe lângă Tribunalul Constanţa sub nr. J202502884005, Cod unic de înregistrare RO 51669540, reprezentata in scopul incheierii acestui Acord de catre Tănase Sebastian-Liviu, in calitate de administrator, denumita in cele ce urmeaza „Executantul”; si

(2) COMUNA [●], jud. [●], reprezentata in scopul incheierii acestui Acord de catre [●] in baza hotararii Consiliului Local al Comunei [●] nr. [●] din data de [●], in calitate de beneficiar, denumit in cele ce urmeaza „Beneficiarul”,

(fiecare dintre acestia denumiti separat „Partea" si impreuna „Partile”).

AVAND IN VEDERE CA:

(A) Executantul intentioneaza sa construiasca si sa opereze pe teritoriul Comunei [●], judetul [●] o capacitate o capacitate de producere a energiei fotovoltaice, care impreuna cu toate echipamentele si instalatiile adiacente, inclusiv, fara a se limita la, statiile de transformare, cablurile electrice si de fibra optica si drumurile, sunt denumite impreuna „Proiectul”.

(B) Pentru transportul echipamentelor care vor fi folosite la constructia si operarea Proiectului pe intreaga sa durata de existenta, si pentru a facilita in general accesul la acesta si la oricare dintre componentele sale este necesara utilizarea cailor de acces existente (inclusiv drumuri de exploatare) si executarea unor lucrari, si anume consolidarea si modernizarea drumurilor comunale si de exploatare aflate in proprietatea publica a Comunei [●], judetul [●].

(C) De asemenea, Executantul intentioneaza sa amplaseze o serie de cabluri electrice si de fibra optica ce fac parte din Proiect, in subteranul drumurilor comunale si de exploatare agricola de pe raza comunei [●]si/sau zonelor de protectie si/sau siguranta adiacente acestora, daca aceste terenuri se afla in proprietatea Beneficiarului.

(D) Hotararea Consiliului Local al Comunei [●] nr. [●] din data [●].
(E) Partile au convenit asupra conditiilor in care pot fi realizate lucrarile mentionate mai sus si pot fi amplasate respectivele cabluri electrice si de fibra optica, conform prezentului Acord.

ASTFEL, PRIN URMARE, Partile convin dupa cum urmeaza:

1. OBIECTUL ACORDULUI
1.1. In temeiul acestui Acord, Executantului i se instituie cu titlu gratuit (i) dreptul de acces, folosinta, utilizare (uz), pentru modernizarea si consolidarea drumurilor comunale si de exploatare situate pe teritoriul administrativ-teritorial al Comunei [●] enumerate in Anexa nr. 1, asa cum poate aceasta fi modificata si completata pe parcursul acestui Acord, precum si (ii) dreptul de amplasare in zonele adiacente ale Cailor de Acces, in subteranul si/sau pe deasupra Cailor de Acces a cablurilor si retelelor electrice si de fibra optica necesare pentru construirea si operarea Proiectului si orice alte echipamente, suporturi si instalatii necesare pentru amplasarea si utilizarea acestora (denumite in cele ce urmeaza „Cablurile si Echipamentele Electrice”). Drumurile comunale si de exploatare, impreuna cu terenurile de sub si din apropierea acestora sunt denumite in cele ce urmeaza „Caile de Acces” si sunt de asemenea ilustrate in Anexa nr. 2.
1.2. Executantul este indreptatit sa efectueze toate lucrarile de reabilitare, modernizare si consolidare a Cailor de Acces pe care Executantul le va considera necesare pentru a permite accesul la oricare din elementele Proiectului in scopul amplasarii, instalarii, construirii, dezvoltarii, operarii, functionarii, exploatarii, intretinerii, efectuarii de reparatii si dezafectarii Proiectului, inclusiv pentru transportul de echipamente agabaritice pe toata durata de existenta a acestuia, incepand cu perioada lucrarilor de construire si pana la finalizarea dezafectarii Proiectului (aceasta perioada fiind desemnata in continuare in prezentul ca „Durata de Viata”) si va include de asemenea oricare dintre si toate lucrarile de instalare, inlocuire, mentinere, reparare si dezafectare de Cabluri si Echipamente Electrice pe, in subteranul si/sau pe deasupra Cailor de Acces (toate lucrarile enumerate in prezentul paragraf fiind denumite impreuna in prezentul „Lucrarile”). 
1.3. Pentru evitarea oricarui dubiu, Lucrarile vor include, fara a se limita la, urmatoarele: instalarea de cabluri electrice si de fibra optica de-a lungul, deasupra si/sau dedesubtul Cailor de Acces, orice lucrari de subtraversare, excavare, sapare sau alte lucrari similare, construirea de intrari largite catre si dinspre drumurile publice si drumurile de exploatare, precum si orice alte lucrari legate de drumuri, necesare in mod rezonabil, in opinia Executantului, pentru a asigura accesul catre si dinspre Proiect si pentru a instala Cablurile si Echipamentele Electrice, pe terenurile apartinand Beneficiarului.
1.4. Lucrarile vor fi executate, si drepturile vor fi exercitate, asupra Cailor de Acces identificate in Anexa nr. 1, si pe traseele identificate/marcate in Anexa nr. 2. Anexele vor fi completate pe parcursul prezentului Acord la cererea Executantului, Beneficiarul, actionand rezonabil, avand obligatia de a incheia un amendament la prezentul Acord pentru a suplimenta/rectifica Anexa nr. 1 si/sau Anexa nr. 2. 

1.5. Executantul va avea dreptul de folosire gratuită a Cailor de Acces, pentru a asigura accesul la oricare din componentele Proiectului, pe intreaga Durata de Viata, iar Beneficiarul isi exprima acordul pentru autorizarea si executarea Lucrarilor destinate pentru consolidarea Cailor de Acces pentru (i) a asigura accesul Executantului la oricare din elementele Proiectului, inclusiv dar fara a se limita la facilitarea transportului de echipamente, inclusiv agabaritice, precum si (ii) a asigura conectarea permanenta in conditii tehnice si economice optime a oricaror elemente ale Proiectului la reteaua nationala de transport a energiei electrice. Acest acord se da pe intreaga Durata de Viata.
1.6. Dupa finalizarea Lucrarilor necesare pentru dezvoltarea si construirea Proiectului, Partile agreeaza ca Executantul si/sau orice persoana desemnata de acesta va putea efectua orice lucrari de mentenanta, reparatii, consolidare, reconstruire si intretinere a Cailor de Acces pe care le considera necesare, in conditii optime si fara interferente din partea Beneficiarului, pe intreaga Durata de Viata. Executantul nu are insa nicio obligatie sa efectueze astfel de lucrari.

1.7. Beneficiarul va sprijini, in limitele prevazute de lege, orice activitate si procedura necesara pentru exercitarea de catre Executant a drepturilor conferite prin prezentul si pentru realizarea Lucrarilor mentionate in prezentul Acord astfel cum acesta va fi modificat pe masura definitivarii planurilor si solutiilor tehnice ale Proiectului.

2. Drepturi specifice privind amplasarea Cablurilor si Echipamentelor Electrice

Beneficiarul recunoaste si convine in mod irevocabil ca:

a) Executantul beneficiaza, de la momentul obtinerii autorizatiei de infiintare in legatura cu Proiectul sau cu o parte a acestuia, de un drept de servitute de trecere subterana, de suprafata sau aeriana si de un drept de uz acordate prin Legea energiei electrice nr. 123/2012 cu modificarile ulterioare si de orice alt drept prevazut in acest act normativ asupra oricarora dintre, si tuturor Cailor de Acces, si in temeiul acestor drepturi poate sa instaleze Cablurile si Echipamentele Electrice; de asemenea, Beneficiarul recunoaste si convine ca aceste drepturi vor fi exercitate in mod gratuit conform prevederilor legale; si

b) Executantul va beneficia de un drept exclusiv de proprietate asupra Cablurilor si Echipamentelor Electrice; pentru evitarea oricarui dubiu, Beneficiarul declara prin prezentul ca nu are si nici nu va avea niciun fel de pretentii, prezente sau viitoare, in legatura cu Cablurile si Echipamentele Electrice si este de acord cu dreptul Executantului de a le instala, schimba, modifica, repara, inlocui, mentine sau indeparta Cablurile si Echipamentele Electrice in orice moment pe parcursul Duratei de Viata.

3. Obligatii ale Partilor

3.1. Executantul are urmatoarele obligatii:

3.1.1. sa isi exercite drepturile constituite sau recunoscute in baza acestui Acord cu buna credinta;

3.1.2. sa execute Lucrarile in conformitate cu prevederile prezentului Acord, ale avizelor si autorizatiilor relevante si ale legislatiei aplicabile;

3.1.3. sa obtina, in calitate de titular sau in numele Beneficiarului (dupa cum Executantul va decide in conformitate cu legislatia aplicabila) toate avizele, aprobarile si autorizatiile necesare pentru realizarea Lucrarilor, cu sprijinul acordat de Beneficiar in acest sens, in conformitate cu prevederile prezentului Acord si a prevederilor legale aplicabile; si

3.1.4. in masura definitivarii planurilor si a solutiilor tehnice aferente Proiectului, Executantul va transmite Beneficiarului planurile necesare pentru identificarea tuturor Cailor de Acces necesare pentru accesul la Proiectul si/sau care vor face obiectul Lucrarilor.

3.2. Beneficiarul are urmatoarele obligatii:

3.2.1. sa aprobe si sa puna la dispozitia Executantului toate actele, documentele si aprobarile necesare intocmirii documentatiilor solicitate conform prevederilor legale aplicabile pentru a permite realizarea Lucrarilor, inclusiv, fara a se limita la, imputernicirile in vederea obtinerii autorizatiei (autorizatiilor) de construire relevante si in vederea obtinerii sau intocmirii intregii documentatii relevante, documentele si avizele care atesta dreptul Executantului de a realiza Lucrarile, precum si orice documente, contracte sau aprobari care instituie sau atesta dreptul Executantului de a instala Cablurile si Echipamentele Electrice conform prezentului;

3.2.2. sa sprijine Executantul in obtinerea tututor avizelor, aprobarilor, acordurilor si autorizatiilor necesare si la emiterea tuturor actelor administrative necesare pentru executarea Lucrarilor, cu respectarea prevederilor legale si a competentelor si atributiilor proprii si/sau ale altor autoritati publice;

3.2.3. sa asigure Executantului toate conditiile de linistita si utila folosinta a drumurilor si a oricaror terenuri aflate in proprietatea, administrarea sau folosinta Beneficiarului in scopul realizarii Lucrarilor si a inregistrarii dreptului de proprietate al Executantului asupra Cablurilor si Echipamentelor Electrice in cartea funciara si in orice registre publice sau private relevante;

3.2.4. sa constate finalizarea Lucrarilor privind Caile de Acces conform autorizatiilor aferente si sa preia aceste Lucrari, pe baza de proces verbal de receptie la terminarea lucrarilor conform prevederilor legale si normelor in vigoare si sa acorde intregul sprijin necesar Executantului pentru ca acesta sa preia Lucrarile privitoare la Cabluri si Echipamente Electrice si sa se inregistreze ca proprietar al acestora; si

3.2.5. sa solutioneze, in cel mai scurt timp posibil si fara depasirea termenelor prevazute de lege, toate procedurile administrative pentru eliberarea autorizatiilor, permiselor/licentelor, acordurilor si avizelor necesare, pentru intocmirea, avizarea si aprobarea reglementarilor urbanistice precum si orice alte aspecte care cad in competenta sa si care sunt necesare pentru realizarea Lucrarilor, in conformitate cu prevederile legale aplicabile.
4. Durata Acordului
Prezentul Acord intra in vigoare la data semnarii, iar durata Acordului se extinde pe parcursul intregii Durate de Viata.

5. Pretul

5.1.1. Dreptul de folosinta este acordat Executantului cu titlu gratuit iar Beneficiarul nu datoreaza nicio contraprestatie pentru Lucrarile realizate de Executant, Executantul facandu-le pe cheltuiala proprie.

5.1.2. Beneficiarul declara Executantului ca, intrucat nu se vor folosi fonduri publice, nu este si nu va fi necesara indeplinirea niciunei proceduri speciale pentru a permite Beneficiarului sa incheie acest Acord. In mod specific, nu este necesara nicio procedura de achizitii publice sau concesiune de niciun fel.

5.1.3. Toate taxele si costurile aferente Lucrarilor vor fi suportate de catre Executant.

6. Forta majora

6.1.1. Forta majora exonereaza de raspundere Partile, in cazul neexecutarii sau executarii partiale sau totale a obligatiilor asumate prin prezentul Acord. Prin forta majora se intelege un eveniment independent de vointa Partilor, imprevizibil si insurmontabil, aparut dupa incheierea Acordului si care impiedica partile sa execute partial sau total obligatiile asumate.

6.1.2. Partea care invoca forta majora are obligatia sa aduca la cunostinta celeilalte parti, in scris, in maximum 15 zile aparitia cazului de forta majora avand obligatia de a lua toate masurile necesare pentru a-i diminua efectele, cu exceptia cazului in care astfel de masuri ar fi prea oneroase.

6.1.3. In situatia in care cazul de forta majora inceteaza, Partea care a invocat-o va notifica celeilalte Parti incetarea evenimentului in decurs de 15 zile lucratoare de la incetarea acestuia.

7. Confidentialitate

Partile se obliga sa nu dezvaluie, sa nu furnizeze si sa se abtina de la utilizarea in mod necorespunzator a informatiilor de care au luat la cunostinta in timpul si pe parcursul derularii prezentului Acord, indiferent de suportul pe care informatiile se afla. Obligatia de confidentialitate va exista si dupa incetarea Acordului, pe o perioada nedeterminata.

8. Comunicari/Notificari

Orice notificare sau alta comunicare solicitata sau permisa in baza prezentului Acord se va realiza in forma scrisa si va fi transmisa sau realizata efectiv daca (i) va fi predata personal, (ii) va fi trimisa prin serviciu de curierat cu plata anticipata sau prin posta, sau (iii) va fi transmisa prin fax sau alte mijloace similare de comunicare electronica, in fiecare caz la adresa respectiva mentionata mai jos sau la orice alta adresa dupa cum va fi aceasta notificata de catre una dintre Parti celeilalte, in conditiile acestei clauze:

c) Pentru Executant:

[●] S.R.L.

[adresa]

In atentia: [●]
Tel: [●]
Fax: [●]
Adresa e-mail: [●]
d) Pentru Beneficiar:

Consiliul Local al Comunei [●]
[adresa]

In atentia: [●]
Tel: [●]
Fax: [●]
Adresa e-mail: [●]
9. Incetarea Acordului

II. Prezentul Acord inceteaza in urmatoarele cazuri:

e) Partile convin in scris, de comun acord, incetarea Acordului;

f) la momentul finalizarii operatiunilor de dezafectare a Proiectului in totalitate, care va fi notificat de Executant;

g) prin reziliere in cazul neindeplinirii sau indeplinirii defectuoase a obligatiilor prevazutat in prezentul acord de catre una din Parti;

h) prin denuntarea unilaterala de catre Executant prin notificare scrisa trimisa cu cel putin 30 de zile in avans, fara a fi necesara interventia instantelor si fara nicio alta formalitate si fara plata niciunor daune; sau

i) in alte cazuri prevazute de lege.

III. Nu va fi angajata raspunderea niciuneia dintre Parti in cazul incetarii intervenite in conditiile prevazute la art. 9.1 punctele (a) pana la (d) de mai sus, cu exceptia punctului (c). In cazul prevazut la art. 9.1 punctul (e), incetarea va avea efectele prevazute in dispozitia legala aplicabila.
IV. În caz de încetare a Acordului, pentru oricare din cauzele de mai sus, Executantul va avea dreptul de a alege (i) să demonteze cablurile electrice si de fibra optica si sa readuca Caile de Acces la starea initiala existenta inainte de demontarea acestora, pe cheltuiala sa sau (ii) să abandoneze cablurile electrice si de fibra optica , în ambele cazuri Beneficiarul neavând dreptul de a solicita despăgubiri Executantului sau de a-l obliga pe acesta sa opteze pentru una din cele doua variante menționate. 
10. Alte clauze 

10.1. Beneficiarul declara si garanteaza ca toate Caile de Acces cu privire la care au fost acordate drepturi in baza acestui Acord sunt si raman in proprietatea si administrarea sa. Acestea vor putea fi folosite de orice persoana care are acest drept conform dispozitiilor legale aplicabile, inclusiv pe durata executarii Lucrarilor, sub conditia de a nu perturba sau afecta in orice fel executarea Lucrarilor sau exercitarea drepturilor asupra Cailor de Acces.

10.2. Daca orice persoana intreprinde actiuni care afecteaza in orice fel executarea Lucrarilor, sau exercitarea de catre Execuant a drepturilor asupra Cailor de Acces conform prezentului Acord, Beneficiarul se angajeaza sa ia fara intarziere toate masurile permise de lege pentru a stopa astfel de acte sau fapte si pentru a asigura exercitarea de catre Executant a drepturilor conform acestui Acord.
11. Legea aplicabila, solutionarea litigiilor

11.1. Prezentul Acord va fi guvernat de legea romana si va fi interpretat in conformitate cu aceasta.

11.2. Daca Partile nu vor ajunge la o intelegere amiabila pentru solutionarea oricaror dispute in legatura cu acest Acord, competenta de solutionare va apartine instantelor judecatoresti competente din Romania.
12. Clauze finale

12.1. Orice modificare a acestui Acord se face numai cu acordul Partilor, exprimat in scris.

12.2. Executantul are dreptul de a cesiona sau transfera in orice mod, integral sau partial, drepturile rezultand din prezentul Acord oricarei terte persoane, fara acordul Beneficiarului.

12.3. Pentru a evita orice dubiu, Partile agreeaza ca succesorii in drepturi ai Executantului rezultati in urma unui proces de fuziune, divizare, transformare, reorganizare sau vanzare integrala sau partiala a pachetului de parti sociale, conform Legii nr. 31/1990 privind societatile comerciale, vor prelua drepturile si obligatiile Executantului fara a fi necesare formalitati suplimentare. De asemenea, nu va fi considerata cesiune de drepturi si nu va atrage vreo formalitate suplimentara cazul unei schimbari a controlului, denumirii sau structurii asociatilor Executantului.
12.4. Partile declara si garanteaza una fata de cealalta ca semnatarii acestui Acord sunt imputerniciti in mod legal cu puteri depline de reprezentare in scopul incheierii si semnarii acestui Acord, care a fost aprobat de fiecare Parte conform cerintelor legale.

12.5. Prezentul Acord s-a incheiat in 3 (trei) exemplare originale, dintre care 1 (unu) exemplar pentru Beneficiar si 2 (doua) exemplare pentru Executant, fiind semnat si stampilat de catre Parti, producandu-si efectele de la data semnarii lui.

	STUPINA SOLAR S.R.L.

Prin:________________________

Nume:

Calitate:
	COMUNA CRUCEA
Prin:________________________

Nume:

Calitate:


Anexa nr. 1

lista Cailor de Acces

